IMF ennustaa maailmantalouden kasvun vahvistuvan – euroalueen suhdanne on parantunut ja se on hyväksi Suomelle

Pitkän ajan kuluessa suuria kysymyksiä ovat Yhdysvaltojen kauppapolitiikan ja Britannian EU:sta eroamisen vaikutukset maailmantalouteen.

Maailmantalouden laaja-alainen kasvu kiihtyy, arvioi Kansainvälinen valuuttarahasto IMF uudessa ennusteessaan.

Ennusteen mukaan maailmantalous kasvaa tänä vuonna 3,6 prosenttia ja ensi vuonna 3,7 prosenttia, pääasiassa kaupankäynnin ja investointien lisääntymisen takia. Molempien vuosien ennuste on 0,1 prosenttiyksikköä parempi kuin heinäkuun ennusteessa.